Pharmacia & Upjohn

Pharmacia & Upjohn merupakan sebuah syarikat farmaseutikal global yang ditubuhkan menerusi pengabungan syarikat Sweden, Pharmacia AB dan syarikat Amerika, The Upjohn Company pada 1995. Kini saki-baki syarikat ini dimiliki oleh Pfizer. Pada 1997, Pharmacia & Upjohn menjual beberapa jenama kepada Johnson & Johnson, termasuk Motrin dan Cortaid.

Sejarah

Amersham
Pada 1997, pembahagian syarikat bioteknologi Pharmacia Biotech bergabung dengan Amersham Life Science dan entiti yang digabung dikenali sebagai Amersham Pharmacia Biotech. Pada 2001, syarikat ini dinamakan Amersham Biotech. Pada 2002, Pharmacia menjual saham syarikatnya kepada Amersham plc. Pada 2004, Amersham Biosciences telah diperolehi oleh GE Healthcare.

Pada 1998, pembahagian pemakanan syarikat telah dijual kepada Fresenius.

Monsanto
Monsanto memperolehi syarikat G. D. Searle & Company pada 1985. Pada 1998, Searle dan Monsanto Pharma Sector bekerjasama dengan Pfizer untuk membangunkan celecoxib, ubat anti-keradangan digunakan untuk merawat artritis. Dijenamakan sebagai Celebrex, celecoxib telah diluluskan oleh FDA pada 1998. Pada Disember 1999, Pharmacia & Upjohn bergabung dengan syarikat bioteknologi dan perubatan Amerika, Monsanto dan dinamakan sebagai Pharmacia. Syarikat ini mengekalkan pembahagian farmaseutikal Monsanto - kemudian dikenali sebagai Searle - dan memisahkan baki kepentingan sebagai "Monsanto yang baru". Entiti baru itu bertukar nama kepada Pharmacia Corp.

Pfizer
Pada Julai 2002, Pharmacia Corp. dan Pfizer mengumumkan perjanjian bahawa Pfizer akan membeli Pharmacia; kawalan celecoxib sering dimaksudkan sebagai sebab utama pemerolehan Pfizer terhadap Pharmacia. Perjanjian itu dimuktamadkan pada April 2003.

Garis masa
Berikut ialah ilustrasi penggabungan, pengambilalihan, pemisahan dan sejarah pendahulu syarikat:

Rujukan

Syarikat Amerika Syarikat
Syarikat Sweden
Syarikat farmaseutikal Amerika Syarikat
Syarikat farmaseutikal Sweden
Syarikat yang ditubuhkan pada 1995
Syarikat yang dibubarkan pada 2003